Institut for Kommunikation er et institut på Aalborg Universitet under Det Humanistiske Fakultet. På Institut for Kommunikation underviser og forsker man i mange forskellige videnskabelige discipliner f.eks kommunikation, informationsvidenskab, sundhedsinformatik, lingvistik, retorik, medievidenskab, interpersonel kommunikation, psykologi og musikterapi. På Institut for Kommunikation tilbyder man både uddannelser på bachelorniveau og kandidatniveau samt en række masteruddannelser i f.eks kommunikation, psykologi, digitale medier, informationsvidenskab og musikterapi. Institut for Kommunikation ledes af en institutleder.